Tamedyazt taqbaylit tatrart tegla-d s tlalit n yisental imaynuten , acku skud t-teddu tudert tettbeddil tmetti, yettlal-d yides umaynut. Tamagit, laṣel, tidet umezruy n tmurt , tilelli, idles, tutlayt d tsertit wigi ig-ceɣben amdan ass-a s tmedyazt id-ssekfalen tidet yefren s yis kan izemren ad ssiwḍen izen i win ur nessin ara, tamedyazt ass-a d nettat id-aɣmis, i d akabar, i d tiddukkla, anda akken ur yelli weɣmis illelli, anda akken ulac akabar neɣ tiddukla yexḍan i leḥkem, anda akken lekdeb yurwed lbaṭel; lbaṭel yurwed tuggdi maca tuggdi turwed tirrugza; tinna irefden asefru id-yellan d allal n umennuɣ ɣef tneaṣlit, ɣef yizerfan. Aṭas inaẓuren i yecnan, i yuran isefra ttawin-d ɣef isental-agi, ṛẓɛn asalu n tuggdi, nejren-d abrid i tnaṣlit d tmaziɣt bnan-d aɣalad n lḥerma i teqbaylit. Maɛṭub Lwennas i yecnan s waṭas mgal adabu, mgal taserti, isefra-s yugaren times yessefsayen uzzal, amedya: